| *Xanthocyparis vietnamensis* |
| --- |
|  |
| Estado de conservación |
| Vulnerable |
| Clasificación científica |
| 

|  |  |
| --- | --- |
| Reino: | Plantae |
| División: | Pinophyta |
| Clase: | Pinopsida |
| Orde: | Pinales |
| Familia: | Cupressaceae |
| Subfamilia: | Cupressoideae |
| Xénero: | *Xanthocyparis* |
| Especie: | ***X. vietnamensis*** |

 |
| Nome binomial |
| ***Xanthocyparis vietnamensis***Farjon & T. H. Nguyên, 2002 |

*X. vietnamensis* no *Quarryhill Botanical Garden*, California.
***Xanthocyparis vietnamensis*** é unha especie de conífera da familia das cupresáceas (*Cupressaceae*), subfamilia das cupresoideas (*Cupressoideae*), unha das dúas incluídas no
recente novo xénero *Xanthocyparis*.

Características
---------------

As principais caracteírticas de *Xanthocyparis vietnamensis* son:

É moi semellante á súa máis coñecida conxénere, *Xanthocyparis nootkatensis*, da que se diferencia sobre todo pola cor dourada da súa follaxe.

Trátase dunha árbore perennifolia, dioica, que alcanza de 10 a 15 m de altura.

O seu tronco é recto, cilíndrico, coa casca de cor que vai da parda á parda agrisada, lisa e delgada nas pólas, exfoliándose en láminas finas e estreitas no tronco das árbores máis grandes. Nos espécimes novos o tronco é de cor que vai da púrpura até á parda avermellada.

As pólas son longas, e están dispostas máis ou menos horizontalmente.

Presenta numerosas ramiñas de follaxe, que se abren en abanos lixieramente caídos no extremo, formando unha copa piramidal nas árbores novas, sen separarse, e irregulares ou planas na copa dos exemplares vellos.

Os conos polinírefos son ovalados, de 2,5 a 3,5 mm de lonxitude e de 2 a 2,5 mm de diámetro máximo.

O conos femininos (piñas) son escasos, pero ás veces aparecen agrupados 2 ou 3 xuntos, nas marxes exteriores das pólas. Maduran no curso en dous anos, e ao principio son de cor verde, que se torna a parda escura na madurez. Son subglobulares, de 9 a 11 mm de longo e de 10 a 12 mm de diámetro cando están abertos. Algúns destes conos persisten na árbore despois da dispersión das sementes.

Distribución
------------

*Xanthocyparis vietnamensis* é endémica do Vietnam, encontrándose tan só nas montañas cársicas calcarias da provicia de Ha Giang, no norte de Vietnam.

Taxonomía
---------

### Descrición

A especie foi descuberta polos científicos occidentais en outubro de 1999 e denominada como *Cupressus vietnamensis* (Farjon) Silba e *Callitropsis vietnamensis* (Farjon & Hiep) D.P. Little

Pouco despois foi descrito un novo xénero (*Xanthocyparis*), e unha nova especie, *Xanthocyparis vietnamensis*, estreitamente relacionada con *Xantocyparis nootkatensis*, que foi transeferida ao novo xénero *Xanthocyparis* en 2002 polos botánicos Aljos Farjon (neerlandés) e Nguyen Tien Hiep (vietnamita). 

Posteriormente, Little *et al*. en 2004, sinalaron que se lle dera a *Xanthocypakatensis* un nome anterior no xénero *Callitropsis* Oerst. 1864), pero este nome foi abandonado máis adiante en favor de *Xanthocyparis*.

### Sinónimos

A especie coñécese tamén polos sinónimos:

* *Cupressus vietnamensis* (Farjon) Silba
* *Callitropsis vietnamensis* (Farjon & Hiep) D.P. Little

Notas
-----

1. 1 2  *Xanthocyparis vietnamensis* Arquivado 10 de xaneiro de 2018 en Wayback Machine. na *Lista vermella* da UICN. Versión 2017-3. Consultada o 9 de xaneiro de 2018.
2. 1 2  Farjon *et al*. 2002.
3. ↑  Thompson, Christian (15-12-2008). "First Contact in the Greater Mekong" (pdf). *World Wildlife Fund*. Consultado o 9 de xaneiro de 2018.
4. ↑  Á veces encóntrase a abreviatura **Hiep** en lugar de **T. H. Nguyên** entre os autores da descrición desta especie. Trátase dun error debido a unha confusión, desde hai tempo, entre o apelido e o segundo nome desta persoa.
5. ↑  Little *et al*. 2004.
6. ↑  *Xanthocyparis vietnamensis* Arquivado 09 de xaneiro de 2018 en Wayback Machine. en ZipcodeZoo.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Xanthocyparis vietnamensis*** |

|  |  |
| --- | --- |
|  | Wikispecies posúe unha páxina sobre:  ***Xanthocyparis vietnamensis*** |

### Bibliografía

* Averyanov, L. V.; Hiep, N. T.; Harder, D. K. & Loc, P. K. (2002): "The history of discovery and natural habitats of *Xanthocyparis vietnamensis* (Cupressaceae)". *Turczaninowia* **5** (4): 31-39.
* Farjon, A. (2010): *A Handbook of the World's Conifers*. 2 vols. Leiden: Koninklijke Brill. ISBN 978-9-0474-3062-9.
* Farjon, A.; Hiep, N. T.; Harder, D. K. Loc, P. K. & Averyanov, L. (2002): "A new genus and species in Cupressaceae (Coniferales) from northern Vietnam, *Xanthocyparis vietnamensis*". *Novon* **12** (2): 179-189.
* Little, Damon P.; Andrea E. Schwarzbach; Robert P. Adams & Chang-Fu Hsieh (2004): "The circumscription and phylogenetic relationships of *Callitropsis* and the newly described genus *Xanthocyparis* (Cupressaceae)". *American Journal of Botany*. **91** (11): 1872–1881.

### Outros artigos

* Cupresáceas
* Cupresoideas
* *Chamaecyparis*
* *Xanthocyparis*

### Ligazóns externas

* *Cupressus vietnamensis* (Farjon et T.H.Nguyèn) Silba en The Gymnosperm Database *(en inglés)*.
* *Xanthocyparis vietnamensis* na EOL *(en inglés)*.
* *Cupressus vietnamensis* (Farjon & T.H.Nguyên) Silba no IPNI.

|  |  |
| --- | --- |
| Control de autoridades | 
* Wd: Q17165388
* MAG: 2778151289

 |

|  |  |
| --- | --- |
| Identificadores taxonómicos | 
* EOL: 1034877
* GBIF: 2683906
* iNaturalist: 550894
* IPNI: 77067483-1
* PlantList: kew-2748817
* POWO: ID
* Tropicos: 50301461
* WCSPF: 383268

 |